proxectonos/corpus_dominio_legal_administrativo_tmp huggingface dataset:
14/09/2022 | Administración LocalMunicipal
A Capela
Anuncio da aprobación do Padrón Fiscal e as liquidacións integrantes da taxa pola prestación do Servizo de recollida e transporte de RU 3º trimestre exercicio 2022

Aprobado por resolución da Alcaldía n.º 2022-0433, do 7 de setembro, o padrón fiscal e as liquidacións integrantes del da taxa pola prestación do servizo de recollida e transporte de RU, correspondente ao 3º trimestre do exercicio 2022, a efectos da súa notificación colectiva, publícase este para o seu xeral coñecemento en cumprimento dos artigos 102.3 da Lei 58/2003, de 17 de decembro, Xeral Tributaria e 24 do Regulamento Xeral de Recadación, aprobado por Real Decreto 939/2005, de 29 de xullo. O devandito padrón e as liquidacións integrantes del, exporanse ao público por un prazo de vinte días, a contar dende o seguinte ao da publicación do presente anuncio no Boletín Oficial da Provincia, nas dependencias da Corporación, así como na súa sede electrónica (http://concellodacapela.sedelectronica. gal). Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía no prazo dun mes a contar dende o día seguinte ao de finalización do período de exposición pública, de acordo con canto establece o artigo 14.2. c) do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario da mencionada taxa en: Localidade: A Capela Oficina de Recadación: Casa do Concello Horario: de 8:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 7 de setembro de 2022 O alcalde Manuel Meizoso López
14/09/2022 | Administración LocalMunicipal
Mugardos
Avocación de competencia pola lcaldía para a aprobación da certificación de obra núm.1 e final e factura das obras de IDAE

O sr. Alcalde do Concello de Mugardos, con data 05.09.2022, dictou a Resolución núm.2022-0833, para avogar a competencia delegada na Xunta de Goberno Local ao abeiro do establecido no artigo 21 da Lei 7/1985, de 2 de abril, de Bases do Réxime Local e DA 2ª Lei 9/2017, de 8 de novembro, de Contratos do Sector Público, mediante RA núm.1414/2020, de 13 de decembro de 2019, de xeito puntual e única e exclusivamente para aprobar a certificación núm.1 e final, a factura e a acta de recepción das obras de “ACTUACIONES EN EL ALUMBRADO PÚBLICO MUNICIPAL PARA MEJORA DE SU EFICIENCIA ENERGÉTICA Y ADAPTACIÓN AL REGLAMENTO DE EFICIENCIA ENERGÉTICA EN INSTALACIONES DE ALUMBRADO EXTERIOR”COFINANCIADA POR EL FONDO EUROPEO DE DESARROLLO REGIONAL (FEDER) EN EL MARCO DEL PROGRAMA OPERATIVO DE CRECIMIENTO SOSTENIBLE 2014-2020, DENTRO DEL OBJETIVO TEMÁTICO 4- ECONOMÍA BAJA EN CARBONO. Mugardos, asinado dixitalmente pola alcadesa accidental do Concello de Mugardos, Dna. Maria Minia Daiane Vivaracho Polgar (delegación efectuada pola resolución a alcaldía núm.2022-0840, do 07.09.2022), o 7 de setembro de 2022
14/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.85626 hijos de José Losada Cancelo, S. A. Neda

HIJOS DE KAREN JANE ALABALL PANTER, S. A., de conformidade co artigo 245 do Regulamento do dominio público hidráulico, solicita autorización para o vertido ao río Belelle dun caudal máximo de 34.870,06 m 3 /ano de augas residuais industriais depuradas procedentes da canteira «Mourela Alta nº39» localizada no lugar da Mourela Alta – Santa María de Neda (t. m. Neda). As augas residuais industriais e de escorrega xeradas nas instalacións xestiónanse, atendendo á súa orixe, do seguinte xeito:  As augas residuais industriais de escorrega xeradas na cunca núm.1 (zona norte-nordés da explotación, que abrague a fronte de canteira e a zona de provisión) son conducidas á balsa núm.1, escavada no terreo, de 178 m 2 de superficie e 3 m de profundidade media.  As augas residuais industriais de escorrega xeradas na cunca núm.2 (zona oeste da explotación) son conducidas á balsa núm.2, escavada no terreo, de 289,5 m 2 de superficie e 3 m de profundidade.  As augas residuais industriais procedentes da planta de formigón existente na explotación son conducidas cara a balsa núm.3, en formigón, de 46,6 m 2 de superficie e 1,5 m de profundidade.  Os efluentes das balsas núm.1, 2 e 3 así como as augas residuais industriais de escorrega xeradas na cunca núm.3 (zona sur, na que se localizan as instalacións) son conducidas á balsa núm.4, constituída por dous compartimentos en formigón armado de dimensións unitarias 7 x 5 m 2 de superficie e 3 m de profundidade. As augas residuais industriais depuradas procedentes da balsa núm.4 vértense á cuneta da estrada AC-862 no punto de coordenadas UTM (ETRS89): X=569.332; Y=4.817.647; incorporándose finalmente ao río Belelle no punto de coordenadas UTM (ETRS89): X=569.156; Y=4.817.281. As augas residuais fecais xeradas nas instalacións atópanse conectadas á rede municipal de sumidoiros. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 31 de maio de 2022 Xefa da Área de Vertidos - Victor Carmelo Verhoeven Cazacu
14/09/2022 | Administración LocalMunicipal
Cambre
Delegación da presidencia da Xunta de Voceiros

Por esta Alcaldía ditouse a Resolución núm.1563/2022, do 7 de setembro, coa seguinte parte dispositiva: “Primeiro: Delegar a presidencia da Xunta de Voceiros no primeiro tenente de alcalde, D. Juan González Leirós. Segundo: A teor do previsto nos artigos 41 d) e 80.1 a) do Regulamento orgánico municipal, notificar ao concelleiro, publicar no Boletín Oficial da Provincia, e dar conta ao Pleno na primeira sesión que teña lugar.” O que se publica para xeral coñecemento. Cambre, 8 de setembro de 2022 O alcalde Óscar A. García Patiño
14/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.85917. Peche de parcela. Concello de Abegondo

Mariflor Limin Buhnila Veliscu, solicita de Augas de Galicia por atoparse nas marxes do río s/d, a autorización de obras, na parcela de referencia catastral 001601600NH68E e polígono 504, parcela 5132, no lugar de Fontao, parroquia de Meangos (Santiago), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.85917. As obras solicitadas consisten no peche de parcelas mediante dúas filas de bloque de formigón prefabricado, rematadas con postes e maia metálica, con un portal de acceso de vehículos e outro peonil. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 8 de setembro do 2022 A/o xefa/e do Servizo Territorial – Dorota Katarzyna Boughazi Kamara (Sinatura dixital)
14/09/2022 | Administración LocalMunicipal
Santiso
Exposición pública aprobación padróns fiscais S. A. F. agosto 2022

Por Resolución de Alcaldía 2022-0207 e 2022-0208 de data 08/09/2022 aprobáronse os padróns fiscais do mes de AGOSTO de 2022 correspondentes ao prezo público pola prestación do servizo de axuda no fogar para as dúas modalidades: libre concorrencia e dependencia, por importes respectivos: 4.270,38 € e 745,41 €. Os devanditos padróns expóñense ao público por prazo de quince dias, a contar desde o seguinte ao da publicación deste anuncio no BOP que tamén se publicará no taboleiro de anuncios do concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuintes incluidas neles, as liquidacións que conteñen, conforme autoriza o artigo 102,3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Alcaldía, no prazo dun mes, contado desde o dia seguinte ao de finalización do período de exposición pública dos correspondentes padróns, que se entenderá desestimado se no se resolvera de maneira expresa no prazo dun mes, e contra o seu rexeitamento, recurso contencioso-administrativo, perante o Xulgado do Contencioso- Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquer outro recurso que estimen pertinente. O prazo de cobro, será o establecido na Ordenanza Fiscal Reguladora do prezo público do servizo de axuda no fogar no concello de Santiso. Santiso, 8 de setembro de 2022 O alcalde Manuel Adán López
14/09/2022 | Administración LocalMunicipal
Mugardos
Delegación de funcións da Alcaldía na 1ª tenente de alcalde

O Sr. Alcalde do Concello de Mugardos, con data 07.09.2022, dictou a Resolución da Alcaldía núm.2022-0840 que de seguido se transcribe: Tendo que ausentarme do concello, por motivos persoais urxentes, o día 7 de setembro de 2022, a partir das 10.00 horas. Pola presente, e de acordo co establecido no artigo 63 da Lei 5/1997, de 22 de xullo de administración local de Galicia e nos artigos 8 e 90 do Regulamento Orgánico Municipal(ROM) e coa aplicación supletoria, no presente caso de urxencia, do establecido nos artigos 44 e 47.1 e 2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime xurídico das corporacións locais, RESOLVO: Primeiro.- Delegar a totalidade das miñas funcións na 1ª Tenente de Alcalde, Dna. Concepcion Rocio Array Casaos, a partir das 10.00 horas do día 7 de setembro de 2022. Na documentación elaborada farase constar a autorización de dita delegación. Segundo.- Da presente resolución darase conta ó Pleno e á Xunta de Goberno Local da Corporación na primeira sesión que estes celebren, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende a data da presente resolución. Mugardos, asinado dixitalmente na data que figura na marxe polo alcalde.” Asinado dixitalmente polo sr. Alcalde, D. Juan Domingo de Deus Fonticoba, en data 8 de setembro de 2022.
14/09/2022 | Administración LocalMunicipal
Zas
Aprobación padrón de auga, 2º trimestre 2022

Con data 08/09/2022, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do segundo trimestre do ano 2022 (do 1 de abril ao 30 de xuño) por un importe total de 18.125,92 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 5 de outubro de 2022 ata o día 5 de decembro de 2022. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 9 de setembro de 2022. O alcalde Manuel Muíño Espasandín
14/09/2022 | Administración LocalMunicipal
Carballo
Aprobación padrón taxa feira Milagrosa 2022

Por resolución desta Alcaldía, nº 2641/2022, do 07/09/2022, en vista dos datos facilitados ao Concello de Carballo polos suxeitos pasivos da Taxa pola prestación de Servizos na Feira de Gando e Productos Agrarios, produciuse a aprobación do padrón fiscal da Taxa pola prestación de Servizos na Feira de Gando e Productos Agrarios correspondente ao exercicio 2022, pola venda en ambulancia que se realiza no Mercado e nos terreos de uso publico fóra do recinto do Mercado: Importe total dos recibos: 25.355,22 € Polo medio do presente anuncio, procédese á exposición pública do devandito Padrón durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-lo Padrón no Servicio de Xestión Tributaria do Concello, a fin de comproba-la exactitude dos datos que lles afecten. O período voluntario de cobro das liquidacións resultantes deste Padrón abranguerá desde o día 15 de setembro ao día 21 de novembro de 2022. Durante este período os contribuintes poderán face-lo pago das correspondentes débedas nas oficinas da Recadación Municipal, sitas na rúa Camiño Novo nº7 entreplanta galerías. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez reciba a mesma e ata o fin do prazo voluntario en vía executiva, e do 20% unha vez transcorrido dito prazo. Os recibos domiciliados serán cargados nas contas bancarias respectivas a partires do día 17 de outubro de 2022. Contra o acto de aprobación do Padrón e as liquidacións incorporadas ao mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Carballo, 8 de setembro do 2022. O ALCALDE, Evencio Ferrero Rodríguez
14/09/2022 | Administración LocalMunicipal
A Coruña
Tesourería e Recadación
Anuncio de período de ingreso en voluntaria do Imposto sobre Actividades Económicas e Taxas, exercicio 2022

Por resolución do Concelleiro da Área de Economía, Facenda e Réxime Interior, de data 26 de xaneiro de 2022, estableceuse entre o 14 de setembro e o 2 de decembro de 2022, o período de ingreso en voluntaria dos seguinte tributos: Durante o devandito prazo os obrigados ó pagamento poderán satisfacer as súas débedas a través de: - Bancos e Caixas de Aforros, que teñan o carácter de Entidade Colaboradora, no seu horario de apertura ó público, nos caixeiros automáticos ou a través da banca electrónica das mesmas accesible aos seus clientes. - Na Caixa Municipal sita na r./ Franxa, 20, de 8:00 a 14:00 horas, agás sábados e festivos. - A través de internet, con ou sen certificado dixital, a través da pasarela de pago dispoñible ao efecto ou dende a sede electrónica do Concello. En aplicación do Real Decreto-Lei 19/2018, de 23 de novembro, de servizos de pago e outras medidas urxentes en materia financeira, e do artigo 37.5 Ordenanza Xeral de Recadación Municipal publicada no BOP nº 250 de 31 de decembro de 2015, o cargo na conta do importe dos recibos domiciliados farase o día 5 de outubro de 2022. ENTIDADES COLABORADORAS:  BANCO SANTANDER, SA  BANCO DE SABADELL, SA  CAIXABANK, SA  ABANCA CORPORACIÓN BANCARIA, SA  BANCO BILBAO VIZCAYA ARGENTARIA, SA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. Recórdase que para anos sucesivos poderá acollerse, previa petición, ao plan de pago personalizado, que permite pagar as débedas ata en 6 prazos e cun desconto do 3% nos impostos do IBI e IVTM. A Coruña, 9 de setembro de 2022 O Concelleiro da Área de Economía, Facenda e Réxime Interior José Manuel Lage Tuñas
14/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Autorización para vertido por infiltración no terreo na Cunca da Ría de Ares - Betanzos

MADERAS SILVAR, S. L., de conformidade co artigo 245 do Regulamento do dominio público hidráulico, solicita autorización para o vertido por infiltración no terreo (cunca da ría de Ares - Betanzos) dun caudal máximo de 475,87 m 3 /ano de augas residuais industriais depuradas e dun caudal máximo de 66,9 m 3 /ano de augas residuais fecais depuradas procedentes dunhas instalacións de mantemento e reparación de vehículos pesados asentadas en Pontedapedra, núm.4 (t. m. Monfero). As augas residuais industriais de lavado e de escorrega xeradas na zona de lavado de vehículos son recollidas por reixas de drenaxe superficial e tratadas nun separador de hidrocarburos de 6 L/s dotado de desareador, de 2.000 L de volume total e dimensións 1,7 m de altura e 1,5 m de diámetro. As augas residuais fecais procedentes dos aseos e vestiarios das instalacións son tratadas nunha fosa séptica de decantación-dixestión deseñada para 6 habitantes equivalentes, de 1.500 L de capacidade e dimensións 1,88 m de lonxitude, 0,72 m de anchura e 1,48 m de altura. Logo do seu tratamento, as augas residuais industriais e as augas residuais fecais son vertidas conxuntamente por infiltración no terreo (cunca da ría de Ares - Betanzos) mediante unha zanxa filtrante de 10 m de lonxitude e 1 m de anchura no punto de coordenadas UTM (ETRS89): X=574.849; Y=4.803.474. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 20 de abril de 2022 Xefa da Área de Vertidos - Ilda Maria Eduardo Valentin Beran Giganto
14/09/2022 | Administración LocalMunicipal
Boimorto
Modificación orzamentaria núm.13/2022. Subexpediente crédito extraordinario núm.1/2022. Importe: 35.828,35 euros

O Pleno da Corporación, en sesión ordinaria celebrada en data 23 de xuño de 2022, acordou a aprobación inicial do expediente de modificación de créditos número 13/2022, crédito extraordinario número 1/2022 por importe de 35.828,35 euros. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se transcorrido o antedito prazo non se presentan alegacións, elevarase a aprobación inicial do acordo a definitiva. Boimorto, 8 de setembro de 2022 A alcaldesa en funcións Asdo.- Patricia Taboada García
14/09/2022 | Administración LocalMunicipal
A Capela
Aprobación do padrón fiscal agosto 2022 do prezo público pola prestación do Servizo de Axuda no Fogar

Aprobado por resolución da Alcaldía n.º 2022-0434, do 7 de setembro, o padrón fiscal e as liquidacións integrantes del do prezo público pola prestación do Servizo de Axuda no Fogar, correspondente ao mes de agosto do exercicio 2022, a efectos da súa notificación colectiva, publícase este para o seu xeral coñecemento en cumprimento dos artigos 102.3 da Lei 58/2003, de 17 de decembro, Xeral Tributaria e 24 do Regulamento Xeral de Recadación, aprobado por Real Decreto 939/2005, de 29 de xullo. O devandito padrón e as liquidacións integrantes del, exporanse ao público por un prazo de vinte días, a contar dende o seguinte ao da publicación do presente anuncio no Boletín Oficial da Provincia, nas dependencias da Corporación, así como na súa sede electrónica (http://concellodacapela.sedelectronica. gal). Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía no prazo dun mes a contar dende o día seguinte ao de finalización do período de exposición pública, de acordo con canto establece o artigo 14.2. c) do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario da mencionada taxa en: Localidade: A Capela Oficina de Recadación: Casa do Concello Horario: de 8:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 7 de setembro de 2022 O alcalde Manuel Meizoso López
14/09/2022 | Administración LocalMunicipal
Ferrol
Urbanismo. Planeamento e Xestión
Sometemento a información pública do proxecto de equidistribución do PERI 2-R Sánchez Aguilera, aprobado inicialmente

Asunto: Sometemento a información pública do proxecto de equidistribución do PERI 2-R Sánchez Aguilera, aprobado inicialmente O 30.08.2022 a Xunta de Goberno Local aprobou inicialmente o proxecto de equistribución do PERI 2-R Sánchez Aguilera, e acordou sometelo a información pública por un mes no BOP, DOG e nun periódico de maior difusión da provincia xunto co “Convenio entre el Instituto de Vivienda, Infraestructura y equipamiento de la Defensa y el ayuntamiento de Ferrol para la enajenación de varias propiedades ubicadas en dicho municipio” que figura como Anexo do dito proxecto. De acordo cos artigos 270 e 401.3 do Decreto 143/2016, do 22 de setembro, polo que se aproba do regulamento da Lei 2/2016 do solo de Galicia, sométese a información pública durante o prazo dun mes, prazo que comezará a computarse dende o día seguinte ao da última publicación no BOP ou DOG. O proxecto de equidistribución pode consultarse no enlace: https://ferrol.gal/arquivos/descargas/Proxecto_equidistribucion_aprobado_inicialmente.pdfTamén pode consultarse na sede electrónica do Concello de Ferrol, ou de xeito presencial en Urbanismo (rúa María 52-54, 5º andar, en horario de 9:00 a 14:00 h de luns a venres), para o que deberase solicitar cita previa no teléfono 981 944 000, exts.302/301. As alegacións presentaranse dirixidas ao Servizo de Urbanismo e por calquera medio dos admitidos no artigo 16.4 da Lei 39/2015, do 1 de outubro, do procedemento administrativo común das Administracións Públicas. Ferrol, 8 de setembro de 2022 O concelleiro delegado titular da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna. (por delegación da Alcaldía de 08/07/2019 (BOP 22/07/2019) Julián Reina Villalón (asinado dixitalmente)
14/09/2022 | Administración LocalMunicipal
Vilarmaior
Secretaría - Intervención
Aprobación padróns fiscais taxa SAF xullo 2022

Mediante Decretos da Alcaldía de datas do 30 de agosto de 2022 e 09 de setembro de 2022, aprobaronse os padróns fiscais da taxa pola prestación do servizo de axuda no fogar, en libre concorrencia e de dependencia, correspondentes ao mes de xullo de 2022, por importe de 1.537,55 euros e 1.650,14 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 09 de setembro de 2022 O ALCALDE, Carlos Vázquez Quintián
14/09/2022 | Administración LocalMunicipal
Boimorto
Aprobación padrón fiscal do prezo público da Residencia e Centro de día Municipal de Boimorto do mes setembro 2022

Por Decreto de Alcaldía n.º 415/2022 de data 02/09/2022, acordou aprobar o padrón fiscal do mes de setembro 2022 correspondentes ao prezo público pola prestación de servizos na Residencia e Centro de día polos seguintes importes: 35 Usuarios da Residencia para persoa maiores: Padrón: 49.624,25 €uros.10 Usuarios do Centro de día: Padrón: 6.282,81 €uros. Servizo de comidas externas (218 menús) mes agosto 2022: Padrón: 1.190,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 8 de setembro de 2022 A alcaldesa en funcións Asdo.- Patricia Taboada García
14/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH.84589. Estacionamento. Concello de Ponteceso

Deputación Provincial da Coruña, solicita de Augas de Galicia por atoparse nas marxes do río s/d, a autorización de obras, no polígono 76, parcela 1146, no lugar de Balarés, parroquia de Cospindo (San Tirso), Concello de Ponteceso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84589. As obras solicitadas consisten na execución das obras reflectidas no proxecto de:” Habilitación de estacionamiento en Balares. Ponteceso”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 8 de setembro do 2022 A/o xefa/e do Servizo Territorial – Shuangyi Garcia Belenguer Lopez Cepero (Sinatura dixital)
14/09/2022 | Administración LocalMunicipal
Dodro
Anuncio resolución delegación Alcaldía en tenente de alcalde

O 8 de setembro de 2022 o alcalde do Concello de Dodro, mediante Resolución da Alcaldí número 465/2022, acordou, entre outros, delegar en D. Benissa Bermusell Prades, segundo tenente de alcalde a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o día 13 de setembro de 2022. O que se publica, aos efectos oportunos, de acordo co previsto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Dodro, 8 de setembro de 2022 O alcalde Francisco Xabier Castro Tourís
14/09/2022 | Administración LocalMunicipal
Ferrol
Concellería de Benestar Social
Padrón do servizo público de axuda no fogar de xullo do 2022

O día 22 de agosto de 2022, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de xullo do exercicio 2022. Por medio deste Edito procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 31 de agosto de 2022 O Alcalde Ángel Manuel Mato Escalona
14/09/2022 | Administración LocalMunicipal
Cedeira
Delegación de funcións de Alcaldía no Primeiro Tenente de Alcalde

Con data 30.08.2022 foi ditada a Resolución de Alcaldía núm.460/2022 que literalmente di: “RESOLUCIÓN DE ALCALDÍA Asunto: DELEGACION DE FUNCIONS DE ALCALDIA NO PRIMEIRO TENENTE DE ALCALDE Tendo previsto ausentarme do termo municipal do 31 de agosto ao 2 de setembro de 2022 (ambos incluídos) e do 4 ao 9 de setembro de 2022 (ambos incluídos), e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as función de Alcaldía no 1º Tenente de Alcalde, D. Manuel Pérez Riola, a fin de que substitúa na totalidade das citadas funcións do 31 de agosto ao 2 de setembro de 2022 (ambos incluídos) e do 4 ao 9 de setembro de 2022 (ambos incluídos). Segundo.- Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 30 de agosto de 2022 O Alcalde, Pablo Diego Moreda Gil
14/09/2022 | Administración LocalMunicipal
Teo
Anuncio de avocación de competencias e corrección de erro material

No Boletín Oficial da Provincia do 29/08/2022 (núm.163) publicáronse as Bases reguladoras para a convocatoria de subvencións a clubs deportivos sen ánimo de lucro e deportistas federados/as polas actividades realizadas e para a preparación das diferentes competicións durante o ano 2022, que foran aprobadas pola Xunta de Goberno Local do 18/07/2022. Realizada por Resolución da Alcaldía do 29/08/2022 corrección de erro material consistente na publicación do prazo de solicitudes, esta publicouse no BOP núm.167 do 02/09/2022. Detectouse un novo erro material na Base 4.2.1 d), consistente na anualidade da Memoria descritiva, que erróneamente aparece como ano 2022, debendo poñer ano 2021. Por Resolución da Alcaldía do 07/09/2022, avocáronse as competencias delegadas na Xunta de Goberno Local, mediante (Decreto de 4 de outubro de 2021 (Res 1049/2021), en relación co Decreto de 3 de xullo de 2020 (Res 622/2020)), para este acto en concreto, e procedeuse á corrección material do erro detectado nas Bases da convocatoria, de acordo co disposto no artigo 109.2 da Lei 39/2015, de 1 de outubro. Así, onde di: “4ª SOLICITUDES (…) 4.2. Documentación (.) 1) CLUBS DEPORTIVOS:(…) d) Memoria descritiva do ano 2022”, 4ª SOLICITUDES (…) 4.2. Documentación (.) 1) CLUBS DEPORTIVOS: (…) d) Memoria descritiva do ano 2021”. Acordouse así mesmo publicar dita corrección de erro material no Boletín Oficial da Provincia da Coruña e na web municipal, sen que dita publicación modifique o prazo de presentación de solicitudes establecido. Teo, 8 de setembro de 2022 O alcalde, Rafael C. Sisto Edreira
14/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86305. Ampliación e mellora de seguridade vial. Concello de Irixoa e Vilarmaior

Deputación Provincial da Coruña, solicita de Augas de Galicia por atoparse nas marxes do río s/d, a autorización de obras, no lugar de Adragone e outros, parroquia de Ambroa (San Tirso), Concello de Irixoa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86305. As obras solicitadas consisten na execución das obras do proxecto de:”Ampliación y mejora de la seguridad vial en la carretera DP 3903, Adragonte a Vilamateo por Ambroa, PK 4+640 a PK 6+490”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Irixoa ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 30 de agosto do 2022 O xefe de servicio P. A. Suleiman Denisova Cova (sinatura dixital)
14/09/2022 | Administración LocalMunicipal
Cee
Cese/remoción do nomeamento para a cobertura temporal transitoria do posto de xefe da policía local do Concello de Cee. Expte.2022/G003/000949

Mediante Resolución da alcaldía nº 840/2022, do día 7 de setembro de 2022, acordouse o cese/remoción do nomeamento para a cobertura temporal transitoria do posto de xefe da policía local do Concello de Cee, efectuada ao axente con NIP 071008 por Resolución da alcaldia nº 566, do 25 de maio de 2021, e a continuidade no nomeamento decretado o 3 de agosto de 2022, conforme establece o artigo 27 da Lei de Coordinación de Policías Locais de Galicia para a cobertura temporal transitoria a favor do axente con NIP 071010. O que se fai público para coñecemento xeral e para os efectos oportunos. En Cee, o 8 de setembro de 2022 Alcaldesa do Concello de Cee. Jose Bolivar Dario Fernando El Hami Priest.
15/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86589. Muro de peche. Concello de Sada

Adoralina Cucarella Trecu, solicita de Augas de Galicia por atoparse nas marxes do río Riovao, a autorización de obras, na parcela de referencia catastral 9514327NJ5091S0001AR, no lugar de Souto, parroquia de Carnoedo (Santo André), Concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86589. As obras solicitadas consisten na construción dun muro de contención de terras, deixando un treito aberto para punto de acceso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 9 de setembro do 2022 A/o xefa/e do Servizo Territorial – Paula Soledad Nunes Hoole (Sinatura dixital)
15/09/2022 | Administración LocalMunicipal
A Pobra do Caramiñal
Anuncio de exposición pública da aprobación provisional de crédito extraordinario 03/22

O Pleno do Concello, na sesión realizada no 13 de setembro de 2022, aprobou provisionalmente o crédito extraordinario núm.03/22 por un importe de 745.739,65 euros. No cumprimento do disposto no artigo 177.2 e 169.1 do Real decreto lexislativo 2/2004, de 5 de marzo, e disposicións concordantes, exponse o expediente ó público na Secretaría do Concello durante un prazo de QUINCE días hábiles –que empezarán a contar dende o seguinte ó da inserción do presente edicto no Boletín Oficial da Provincia- para que as persoas interesadas poidan examinalo e presentar reclamacións, que deberán ser dirixidas ó alcalde desta corporación. No caso de non se presentaren reclamacións, entenderase definitivamente aprobado. A Pobra do Caramiñal, 13 de setembro de 2022 O alcalde José Luis Piñeiro García (documento asinado dixitalmente)
15/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.85930. Vivenda e peche de parcela. Concello de Oleiros

Marites Mackinlay Cheillada, solicita de Augas de Galicia por atoparse nas marxes do río Barreira, a autorización de obras, na parcela de referencia catastral 5035902NJ5053N0001BG e polígono 6, parcela 513, no lugar de R/Fornos nº 6, parroquia de Serantes (San Xián), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.85930. As obras solicitadas consisten na construción dunha vivenda de planta baixa e peche de parcela mediante bloque rematado mediante postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 9 de setembro do 2022 A/o xefa/e do Servizo Territorial – Adalid Kelly Elizabeth Kara Campues (Sinatura dixital)
15/09/2022 | Administración LocalMunicipal
Noia
Administración Financeira. Intervención
Padrón comprensivo das cotas e suxeitos pasivos do imposto sobre actividades económicas (IAE) para o exercicio 2022

Confeccionado e aprobado por resolución da concelleira delegada de economía e facenda número 2022- 2107 de data 2608/2022, o padrón comprensivo das cotas e suxeitos pasivos do Imposto sobre actividades económicas para o exercicio 2022. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o ­Xulgado Contencioso Administrativo. Noia,26 de agosto de 2022 O alcalde José Santiago Freire Abeijón
15/09/2022 | Administración LocalMunicipal
Sobrado
Exposición pública da aprobación do padrón fiscal S. A. F. agosto 2022

Por resolución de Alcaldía nº: 379/2022 de data 12 de setembro de 2022, acordou aprobar os padróns fiscais do mes de agosto de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de agosto de 2022, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de agosto de 2022, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.979,91€ e 5.256,00€. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 12 de setembro de 2022 O alcalde Luís Lisardo Santos Ares
15/09/2022 | Administración LocalMunicipal
Ames
Delegación de competencia para a sinatura diaria de Oficinas Xerais do 13 ao 16 de setembro do 2022, previa avocación

Mediante resolución desta Alcaldía 2806/2022, de 09 de setembro, avocouse a competencia delegada na concelleira Susana Señorís Rodríguez por decreto da Alcaldía 1754/2019, de sinatura diaria de Oficinas Xerais, única e exclusivamente do 13 ao 16 de setembro de 2022, delegándose á súa vez a sinatura deses días no concelleiro Víctor Manuel Fernández Prieto. O que se fai público para xeral coñecemento. Ames, 10 de setembro de 2022 O alcalde José Blas García Piñeiro